મીડિયાને મળતી માહિતી પ્રમાણે શનિવાર રાત્રીના કરાંચી ઈટ 2017 કોન્સર્ટમાં આતિફના કાતિલ અવાજ પર દર્શકો ઝૂમી રહ્યા હતા ત્યારે અચાનકથી જ ગીત બંધી કરીને તેણે પોતાનો પ્રોગ્રામ રોકી દીધો હતો. આતીફની આ હરકતથી તમામ દર્શકો પણ એકદમ જ ચોંકી ગયા હતા. આતીફે સામે બેઠેલા દર્શકોની પ્રથમ હરોળમાં કેટલાક છોકરાએ એક યુવતીની છેડતી કરી રહ્યા હતા. ત્યારે આતિફે અધવચ્ચે જ શોને રોકી દીધો હતો અને પેલા છોકરાઓને કહ્યું કે શું તમે કદી આ પહેલા છોકરી નથી જોઈ? અહીં તમારી મા-બહેન પણ હોઈ શકે છે.